บิ๊กป้อม เผย พท.ตั้งพรรคสำรองไว้ก็ดี ทหารทำร้ายช่างภาพสธ.เรื่องส่วนตัว
ประวิตร ปัดตอบ เพื่อไทย โวชนะเลือกตั้ง ชี้ อยู่ที่ปชช.ตัดสินใจ กรณีตั้งพรรคสำรองหากถูกยุบพรรคเพื่อไทย เตรียมไว้ก็ดี ชี้ ทหารติดตามรมว.ศธ.ไปทำร้ายช่างภาพ กระทรวงสธ. เป็นเรื่องส่วนตัว ผิดว่าไปตามผิด อย่าเหมารวม ,เมื่อเวลา 10.00 น. วันที่ 27 ก.ย. ที่องค์การสงเคราะห์ทหารผ่านศึก (อผศ.) พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคงและรมว.กลาโหม กล่าวถึง กรณีพรรคเพื่อไทยมั่นใจว่าจะชนะเลือกตั้งว่า เรื่องนี้ตนไม่ขอตอบ ส่วนที่พรรคเพื่อไทย ประกาศไม่ยอมรับการสืบทอดอำนาจของรัฐบาลคสช.นั้น ก็ขอให้ประชาชนเป็นผู้พิจารณาตัดสินใจเองว่า จะให้รัฐบาลชุดนี้อยู่ทำงานต่อหรือไม่ หากประชาชนไม่เอา ใครก็ทำอะไรไม่ได้ ส่วนกรณีที่พรรคเพื่อไทยกลัวถูกยุบพรรคและเตรียมตั้งพรรคเพื่อธรรมสำรองไว้นั้น พล.อ.ประวิตร ย้อนถามว่า แล้วทำผิดหรือไม่ แต่ถ้าเตรียมการตั้งพรรคใหม่ไว้ก็ดี,เมื่อถามว่า พรรคเพื่อไทยระบุไม่ต้องการให้ พล.อ.ประยุทธ์ จันทร์โอชา นายกรัฐมนตรีและหัวหน้าคสช.เอาเปรียบพรรคการเมืองอื่นๆโดยการลงพื้นที่หาเสียงล่วงหน้า พล.อ.ประวิตร กล่าวว่า เอาเปรียบยังไง นายกฯ ลงพื้นที่ไปดูแลประชาชนอยู่ดีกินดีหรือไม่ ไม่ได้ไปหาเสียงแต่อย่างใด,พล.อ.ประวิตร ยังกล่าวถึง กรณีนายทหารติดตาม นายธีระเกียรติ เจริญเศรษฐศิลป์ หรือ หมอธีร์ รมว.ศึกษาธิการ สังกัดศูนย์ต่อสู้ป้องกันภัยทางอากาศ ทำร้ายช่างภาพประจำสำนักงานรัฐมนตรีว่าการกระทรวงสาธารณสุข จนได้รับบาดเจ็บว่า เป็นเรื่องส่วนตัวว่าไปใครผิดวินัยมีอาญาลงโทษ ซึ่งทหารมีจำนวนมาก อย่าไปเหมาทหารทั้งหมดไม่ได้ เขามีเรื่องกันหรือไม่ถึงทะเลาะกัน
ประวิตร ปัดตอบ เพื่อไทย โวชนะเลือกตั้ง ชี้ อยู่ที่ปชช.ตัดสินใจ กรณีตั้งพรรคสำรองหากถูกยุบพรรคเพื่อไทย เตรียมไว้ก็ดี ชี้ทหารติดตามรมว.ศธ.ไปทำร้ายช่างภาพ กระทรวงสธ. เป็นเรื่องส่วนตัว ผิด
ประวิตร วงษ์สุวรรณ,เพื่อไทย,ตั้งพรรคสำรอง,ชนะเลือกตั้ง,ยุบเพื่อไทย,ข่าวทั่วไป